wickkiey/tamil-wikipedia-chunked huggingface dataset:
# ரிச்டெரைட்டு

**ரிச்டெரைட்டு** (*Richterite*) என்பது Na(NaCa)Mg<sub>5</sub>Si<sub>8</sub>O<sub>22</sub>(OH)<sub>2</sub> என்ற மூலக்கூற்று வாய்ப்பாட்டால் விவரிக்கப்படும் ஒரு கனிமமாகும் சோடியம் கால்சியம் மக்னீசியம் சிலிக்கேட்டு கனிமமாகவும் ஆம்பிபோல் குழுவைச் சேர்ந்த கனிமமாகவும் இக்கனிமம் வகைப்படுத்தப்படுகிறது. இக்கனிமத்தின் கட்டமைப்பில் இடம்பெற்றுள்ள மக்னீசியத்திற்கு பதிலாக இரும்பு இடமிடித்தால் அதை பெரோரிச்டெரைட்டு என்கிறோம். ஐதராக்சில் குழுவுக்குப் பதிலாக புளோரின் இடம்பெற்றால் அதை புளோரோரிச்டெரைட்டு என்கிறோம்.ரிச்டெரைட்டு படிகங்கள் நீண்டும் பட்டகத்தன்மையும் கொண்டவையாக அல்லது பட்டகத்தன்மையும் இழைத்தொகுதியாகவும் அல்லது பாறைகளுடன் சேர்ந்தவாறு உள்ளன. பழுப்பு, சாம்பல் பழுப்பு, மஞ்சள் பழுப்பு, இளம் சிவப்பு, வெளிறிய முதல் அடர் பச்சை நிறங்களில் ரிச்டெரைட்டு கனிமம் காணப்படுகிறது. பல்லுருவத் தோற்ற மண்டலங்களில் வெப்பவியல் பல்லுருவ சுண்ணாம்புக்கற்களாக ரிச்டெரைட்டு தோன்றுகிறது. மக்னீசியம் மிகுந்த தாது படிவுகளில் அடர் நிற அக்கினிப் பாறைகளில் நீர்வெப்ப விளைபொருளாகவும் ரிச்டெரைட்டு தோன்றுகிறது. கனடா நாட்டின் கியூபெக்கிலுள்ள மோன்ட்-செயிண்ட்-இலாயிர், வில்பெர்போர்சு, ஒண்டாரியோவின் டோரி இல், சுவீடனின் லேங்பேன், பாய்சுபெர்க்கு, மேற்கு ஆத்திரேலியாவில் மேற்கு கிம்பர்லி, மியான்மரின் சங்கா, அமெரிக்காவின் கொலராடோவின் அயர்ன் இல், இலியூசைட்டு இல்சு,வையோமிங்கு மற்றும் மோன்டானாவின் லிப்பி நகரம் போன்ற இடங்களில் ரிச்டெரைட்டு கிடைக்கிறது. 1865 ஆம் ஆண்டில் செருமனி நாட்டு கனிமவியலாளர் ஐயரோனிமசு தியோடர் ரிச்டெர் (1824-1898) பெயர் இக்கனிமத்திற்கு பெயராக சூட்டப்பட்டது.
# டேன்டைட்டு

**டேன்டைட்டு** (*Tantite)* என்பது Ta<sub>2</sub>O<sub>5</sub>. என்ற மூலக்கூற்று வாய்ப்பாட்டால் விவரிக்கப்படும் தாண்டலம் தனிமத்தின் ஓர் அரிய கனிமமாகும். ஒளிபுகும் தன்மையுடன் நுண்ணோக்கியளவில் நிறமற்று சமச்சீரற்று விடாப்பிடியான பளபளப்புடன் முச்சாய்வு திட்டப் படிகங்களாக இக்கனிமம் உருவாகிறது. மோவின் அளவுகோளில் இதன் கடினத்தன்மை மதிப்பு 7 என்றும் மற்றும் ஒப்படர்த்தி மதிப்பு 8.45 என்றும் மதிப்பிடப்பட்டுள்ளது. டேன்டைட்டு கனிமத்தில் 1.3% நையோபியம் ஆக்சைடு கலந்துள்ளதாக வேதியியல் பகுப்பாய்வு தெரிவிக்கிறது.
உருசியாவில் உள்ள கோலா தீபகற்பத்தின் பெக்மாடைட்டு தீப்பாறைகளில் முதன்முதலாக இக்கனிமம் கண்டறியப்பட்டது. அமெரிக்காவின் புளோரன்சு மாகாணம் விசுகோன்சின்னிலும் இதேவகைப் பாறைகளில் காணப்படுகிறது. எலாபைட்டு, லெபிடோலைட்டு, சிபாடுமென், கூலும்பைட்டு, டேன்டலைட்டு, வோடுகினைட்டு மற்றும் மைக்ரோலைட்டு போன்ற கனிமங்களும் இதனுடன் கலந்து காணப்படுகின்றன.
# பீனைலசிட்டோன்கள்

**பீனைலசிட்டோன்கள்** (*Phenylacetones*) என்பவை ஒரு குறிப்பிட்ட அளவு பீனைல் பகுதிக்கூறும் அசிட்டோன் பகுதிக்கூறும் பிணைக்கப்பட்டு உருவாகும் சேர்மங்களைக் குறிக்கும். இவ்வகைச் சேர்மத்திற்குரிய நவீன உதாரணமாக பீனைல் அசிட்டோனைக் குறிப்பிடலாம். ஆம்பெட்டமைன் மற்றும் அதனையொத்த 3,4-மெத்திலீன்டையாக்சிபீனைல் போன்ற சேர்மங்களை சட்டவிரோதமாக தயாரிப்பதில் இச்சேர்மம் முக்கியப் பங்கு வகிக்கிறது. உதாரணமாக 3,4-மெத்திலீன்டையாக்சியாம்பெட்டமைன் , 3,4-மெத்திலீன்டையாக்சிமெத்தாம்பெட்டமைன் , 3,4-மெத்திலீன்டையாக்சி-என்-எத்திலாம்பெட்டமைன் மற்றும் இதனையொத்த வரிசைச் சேர்மங்களைத் தயாரிப்பதில் பீனைலசிட்டோன்கள் பயன்படுகின்றன.
# அம்மா வந்தாள் (புதினம்)

**அம்மா வந்தாள்** (Amma Vandhaal) என்கிற தமிழ் நாவல் தி.ஜானகிராமன் (தி.ஜா.) அவர்களால் எழுதப்பெற்று ஐம்பது ஆண்டுகளுக்கு முன்னால் 1966ல் வெளிவந்த ஒரு இலக்கிய படைப்பாகும். இந் நாவல் அவர் எழுதிய கதைகளுள் மிக முக்கியமானதாக கருதப்படுகிறது. இது ஆங்கிலத்தில் மொழிபெயர்க்கப்பட்டு 1972ம் வருடம் வெளியிடப்பட்டது.
# அம்மா வந்தாள் (புதினம்)

## கதை சுருக்கம்

அப்பு வேதம் படிப்பதற்காக திருச்சிக்கு அனுப்பபடுகிறான். அங்கே பதினாறு வருடங்கள் வேதம் படித்தபின்னர் தன்னுடைய சொந்த ஊருக்குப் புறப்படத்தயாராகிறான். இன்னும் சில நாட்களில் கிளம்ப வேண்டும் என்ற நிலையில், அம்மடத்தினை நிர்வகிக்கும் பவானியம்மாளின் தம்பி மகள் இந்து தான் அப்புவை விரும்புவதாகக் கூறுகிறாள். இந்து ஏற்கனவே திருமணமாகி கணவனை இழந்தவள். தன் அத்தை பவானியம்மாளோடு வசிக்கிறாள். அவள் சிறுவயதிலிருந்தே அப்புவுடன் வளர்ந்தவள். அதனால் அவளுக்கு அப்புவின் மீது தீராக்காதல். தான் மணமாகி இருந்தாலும் அனைத்து நாட்களிலும் அப்புவையே நினைத்துக்கொண்டிருந்ததாக கூறுகிறாள். அப்பு அது பவானியம்மாவுக்கும், தன்னை நம்பி அனுப்பிய தன்னுடைய அம்மா அலங்காரத்திற்கும் செய்யும் துரோகம் எனக் கூறி மறுத்துவிடுகிறான். அதனால் கோபமடையும் இந்து, அப்புவிடம் அவனுடைய அம்மாவின் நடத்தை சரியில்லை எனவும், அவள் வேறொருவரோடு உறவு வைத்துள்ளதாகவும் கூறுகிறாள். அதனால் கோபமடையும் அப்பு பின்னர் சென்னைக்கு சென்றுவிடுகிறான். அங்கு அவனுடன் பிறந்தவர்கள் ஏழு பேர்.  
பதினாறு வருடம் கழித்து வரும் அப்பு சில நாட்களிலேயே உண்மை அறிந்து கொள்கிறான். ஆம் இந்து கூறியது உண்மைதான். வீட்டிற்கு வரும் சிவசு பற்றி அனைவருக்கும் ஏற்கனவே தெரிந்திருக்கிறது. ஆனாலும் எல்லோரும் ஒன்றாகத்தான் இருக்கிறார்கள். அப்பா, அக்கா, அண்ணன், என எல்லோருக்கும் தெரிந்த உண்மை தனக்குத் தெரியாமல் போனதை உணர்கிறான். அதனால் மனமுடையும் அவன் மீண்டும் வேத சாலைக்கே திரும்புகிறான். இந்துவோடு சேர்கிறான். இதற்கிடையில் அப்புவின் மீது அளவிலா பாசம் வைத்திருக்கும் அவன் அம்மா அலங்காரம் அப்புவினைப் பிரியமுடியாமல் வேத சாலைக்கு வந்து அப்புவைப் பார்த்துவிட்டு காசிக்கு செல்கிறாள்.
# அம்மா வந்தாள் (புதினம்)

## முக்கிய கதாபாத்திரங்கள்

- அப்பு - வேத பாடசாலை மாணவன்
- பவானி அம்மாள் - வேத பாடசாலை நிர்வாகி
- இந்து - பவானி அம்மாளின் உறவினர்
- அலங்காரம் - அப்புவின் அம்மா
- தண்டபாணி - அப்புவின் அப்பா
- சிவசு - பணக்கார நிலக்கிழார்
# அம்மா வந்தாள் (புதினம்)

## முகவுரை

திரிலோகி நாத் மதன் என்பவர் ஒரு மனவலிமை மிக்க தாய்க்கும் மகனுக்கும் இடையே நடக்கும் மனப்போராட்டத்தை விவரிக்கும் நூலாக இக்கதை உள்ளதென கூறுகிறார்.
# இந்தியா பாகிஸ்தான்

**இந்தியா பாகிஸ்தான்** (*India Pakistan*) 2015 ம் ஆண்டு தமிழில் வெளியான காதல் கலந்த நகைச்சுவைத் திரைப்படமாகும். இப்படத்தை ஆனந்த் எழுதி இயக்கியிருந்தார்.இப்படத்தில் விஜய் ஆண்டனி மற்றும் சுஷ்மா ராஜ் ஆகியோர் முக்கிய வேடத்தில் நடிக்க பசுபதி இணைவேடத்திலும் நடித்திருந்தார். இப்படம் விஜய் ஆண்டனியினால் தயாரித்து மே 8, 2015 ஆம் திகதி வெளியானது. இப்படத்திற்கான இசை தீனா தேவராஜன் அமைத்திருந்தார்.
# இந்தியா பாகிஸ்தான்

## கதைச்சுருக்கம்

இரு வக்கீல்களான கார்த்திக் (விஜய் ஆண்டனி) மற்றும் மெலினா (சுஷ்மா ராஜ்) ஆகியோர் ஒரே வாடகை வீட்டில் வந்து தங்குவதுடன் கதை தொடங்குகிறது. இருவரும் அவ்வீட்டில் தங்க எத்தனிக்க அவர்களுள் யார் புதியவழக்கை பெறுகிறாரோ அவருக்கே அவ்வாடகை வீடு என முடிவெடுக்கிறார்கள். இவ்வாறிருக்க இருவருக்கும் ஒரே வழக்கில் எதிரிகளாக வழக்காட சந்தர்ப்பம் கிடைக்கிறது. இதன் அடிப்படையில் யார் அவ்வழக்கில் வெற்றி பெறுவாரா அவருக்கே அவ்வாடகை வீடு என முடிவாகிறது. அவ்வழக்கில் வெற்றிபெற இருவரும் ஆடும் நகைச்சுவை கபடநாடகங்கள் என விறுவிறுப்பாக நகரும் கதையில் நடுவே மெலினாவிடம் வில்லன் கொலை செய்யும் வீடியோ உள்ள இறுவட்டு சிக்கிகொள்ள மெலினா வில்லனிடம் மாட்டிக்கொள்கிறாள். அதன்பின்னர் மெலினாவைக் காப்பாற்ற கார்த்திக் எடுக்கும் நடவடிக்கைகள் இறுதியில் இருவருக்கும் இடையில் ஏற்படும் காதல் என கதை நகர்கின்றது.
# இந்தியா பாகிஸ்தான்

## நடிகர்கள்

- விஜய் ஆண்டனி - கார்த்திக்
- சுஷ்மா ராஜ் - மெலினா
- பசுபதி - காத்தமுத்து
- ஜெகன் - ஹரிதாஸ் (பாவாடை)
- ஊர்வசி - கார்த்திக்கின் தாயார்
- காளி வெங்கட் - செல்வம்
- யோகி பாபு - ஆமை குஞ்சு
- எம். எசு. பாசுகர் - மருதமுத்து
- மனோபாலா - இடிச்சபுளி
- சரத் லோகிரஷ்வா-சம்பத்
- டி. பி. கஜேந்திரன் - நீதிபதி
- சங்கர நாராயணன் - மெலினாவின் தந்தை
- மூணார் ரமேஷ் - ஆண்டனி
- பாண்டி - தினா
- மணிகண்டன் - மணி
- சின்னி - சீதா
- சீமா
- முனிஷ் ராஜா
- ரவிகாந்த்
- பேய் கிருஷ்ணன்
- தவசி தேவர்
- இளங்கோ
- மாயி சுந்தர்
- சேஷு
- சதிஷ் குமார் சுந்தரம்
# இந்தியா பாகிஸ்தான்

## வெளியீடு

இப்படத்தின் செய்மதி உரிமையை ஜீ தமிழ் தொலைக்காட்சி பெற்றமை குறிப்பிடத்தக்கது.
# இந்தியா பாகிஸ்தான்

## தயாரிப்பு

இத்திரைப்படத்தின் படப்பிடிப்பு 2014 ம் ஆண்டு ஏப்ரலில் தொடங்கப்பட்ள்ளதுடன் படப்பிடிப்பு முடிவதற்கு சுமார் 60 நாட்கள் எடுத்துள்ளது.
# தாரா வாத்து

***தாரா வாத்து** என்பது ஒரு நீர் வாழ் பறவை இனமாகும். இது **அனடிடே** (Anatidae) குடும்பத்தைச் சேர்ந்தது. இவ்வகை பறவை இனங்கள் **அன்செர்** (*Anser*) என்னும் சாம்பல் நிற வாத்து மற்றும் **பிரண்டா** (*Branta*) என்னும் கருப்பு நிற வாத்து இரண்டையும் உள்ளடிக்கியது . **சென்** (*Chen) எனப்படும் 'வெள்ளை வாத்து பேரினம் சில நேரங்களில் அன்செர் இனத்தின் உள்ளிடாக வைக்கப்படுகிறது . மேலும், **ஷேல்டக்ஸ்** (shelducks) எனும் சில பறவைகள் தங்கள் பெயருடன் "வாத்து" என்பதையும் பெயராக கொண்டுள்ளது. மேலும், சற்று தொடர்புடைய இனமான அனடிடே (Anatidae) குடும்பம் வாத்துக்கள் என்றே அறியப்படுகிறது. அவைகள் இயல்பான வாத்துக்களின் உருவை விட சற்றே பெரிதாக, ஒரு சில சிரியனவாக காணப்படுகிறது.
# தாரா வாத்து

## சொற்பகுப்பு

"வாத்து" (goose)என்ற சொல் பொதுவாக பெண் வாத்துக்களை குறிக்கவும், 'gander' என்னும் சொல் ஆண் வாத்துக்களையும் குறிக்கவும் பயன்படுத்தப்படுகிறது. முழுமையான வளர்ச்சியடையாத இளம் பறவைகள் **கோஸ்லிங்க்ஸ்** (*goslings) என்று அழைக்கபடுகின்றன .* வாத்துக்களின் ஒரு குழுவிற்கான கூட்டு பெயர்ச்சொல் **கக்லே** (gaggle) அவைகள் குழுவாக பறக்கும்போது ஒரு **ஸ்கின்** (*skein*), (அ) ஒரு **வெட்ச்** (*wedge)* ; ஒட்டி பறக்கும்போது **ப்ளம்ப்** (*plump*) என்றும் அழைக்கப்படுகிறது.
# தாரா வாத்து

## வாத்துக்களின் முன்னோடி

மூன்று வகையான வாத்துக்கள் உள்ளன. அவையாவன: **அன்சர்**, **சாம்பல் வாத்து**, **கிரேலாக் வாத்து** மற்றும் **உள்நாட்டு வாத்துகள்** ஆகும்.  
வாத்துக்களின் இரண்டு வகைகள் அன்செரினாவில் உள்ளன; அவற்றின் முந்தைய தலைமுறைகளாவன செல்போஸ்ஸர், கேப் பரான் வாஸ், மற்றும் நியூமேலீஸின் முன்னோடியான நியூசிலாந்தின் கூனிமோர்னிஸ் ஆகியவைகள் இருக்கலாம்.  
உண்மையான வாத்துக்களின் பேரினம் பற்றிய புதைபடிவங்கள் கடினமாக உள்ளது; குறிப்பாக, வட அமெரிக்காவின் புதைபடிவப் பதிவு மற்றும் 10மில்லியன் ஆண்டுகளுக்கு முன்னால் வாழ்ந்த வாத்துக்கள் பற்றிய மிசோனில் இருந்து வந்திருக்கும் ஆய்வு ஆவணங்களை தெளிவாகவும், விரிவாகவும் ஆவணப்படுத்தியுள்ளது.மேலும் சில படிவங்கள் வாத்து போன்ற பறவைகள் ஹவாய் தீவுகளில் காணப்படும் துணைப் பாறைகளில் இருந்து அறியப்படுகின்றன.  
மேற்கோள்கள்
# ஜகன்மோகினி (2009 திரைப்படம்)

**ஜகன்மோகினி** (Jaganmohini 2009) கற்பனைக் காட்சிகள் கொண்ட என். கே. விசுவநாதன் இயக்கிய தமிழ்த் திகில் திரைப்படமாகும். இது 2009 இல் தமிழ் மொழியில் வெளியிடப்பட்டது. 1978 ம் ஆண்டில் பி.விட்டலாச்சாரியாவின் இயக்கத்தில் வெளிவந்து மிகவும் வெற்றிகரமாக ஓடிய படத்தின் மறு ஆக்கமாகும். அப்படமும் 1951 ல் கன்னட மொழியில் ஜகன்மோகினி என்ற பெயரிலேயே வெளிவந்த திரைப்படத்தின் மறு ஆக்கமாகும். இத்திரைப்படத்தில் நமிதா, ராஜா மற்றும் நிலா ஆகியோர் முன்னணி கதாபாத்திரங்களில் நடித்திருக்கிறார்கள். வங்காள மொழியில் மாயாபிணி என்ற பெயரிலும் ,தெலுங்கு மொழியில் ஜகன்மோகினி என்ற பெயரிலும் மொழி மற்றம் செய்யப்பட்டு ஒரே நேரத்தில் வெளியிடப்பட்டது. .பின்னர் இந்தி மொழியிலும் இதே பெயரில் மொழி மாற்றம் செய்யப்பட்டு வெளியிடப்பட்டது
# ஜகன்மோகினி (2009 திரைப்படம்)

## கதைச்சுருக்கம்

இந்த படம் பச்சைத் தீவில் தொடங்குகிறது, இத்தீவு ஒரு வலிமையான மன்னனால் (நரசிம்ம ராஜு) ஆட்சி செய்யப்படுகிறது. அவரது மகனும் இளவரசனுமான ஜகதலப்பிரதாபன் (ராஜா) கடற்பிரதேசங்களை கைப்பற்றுவதற்கான ஒரு முயற்சியில் ஈடுபட்டிருக்கும் இளைஞர் ஆவார். கடற்படை தளபதி அலைக்கள்ளனின் தலைமையில் சங்கு தீவில் நிலங்களைக் கைப்பற்றுகிறான். இத்தீவில் உள்ள மீனவர் சமூகத்தைச் சேர்ந்த மோகினி (நமிதா) என்ற பெண்ணை ஜகதலபிரதாபன் காண்கின்றான். அவர்களுக்கு இடையே காதல் மலருகிறது. ஜகதலப்பிரதாபன் அலைக்கள்ளனுடனும் தான் நிர்வகிக்கும் படைகளுடனும் தனது நாட்டிற்குத் திரும்ப முடிவு செய்கிறான். தனது பெற்றோரை அழைத்து வந்து திருமணத்திற்கான அனைத்து ஏற்பாடுகளயும் செய்வதாக மோகினியிடம் அவன் வாக்குறுதி அளிக்கின்றான்  
இருப்பினும் அரசன் மற்றும் அவரது மனைவி மங்கையர்க்காசி (யுவராணி) ஆகியோர் இளவரசி அழகு நாச்சியாருடன்(நிலா) ஜகதலப்பிரதாபனின் திருமணத்திற்கு ஏற்பாடு செய்கிறார்கள். ஆனால் தான் மோகினியை மட்டுமே திருமணம் செய்துகொள்ளப்போவதாக அவனது பெற்றோரை சமாதானப்படுத்த ஜகதலப்பிரதாபன் முயற்சி செய்கிறான்.இப்பிரச்சனைக்கு ஒரு முடிவுகட்டுவதற்காக, அரசனும் அவரது மனைவியும் சதித்திட்டம் தீட்டி மோகினியை குண்டர்கள் மூலம் கடலில் தள்ளி கொன்று விடுகின்றனர்.கொடூரமான எண்ணங்களைக் கொண்டிருக்கும் மாயாவி ஒருவன் (கோட்டா ஸ்ரீநிவாஸராவ்) ஜகதாலப்பிரபபனுக்கும் அலைக்கள்ளனுக்கும் இடையிலான மோதலை பயன்படுத்தி ஜகதலப்பிரதாபனைக் கொல்லுவதன் மூலம் ராஜ்ஜியத்தை ஆட்சி செய்வதற்கான அதிகாரத்தை தான் பெற்றுவிடலாமென நினைத்து அங்கே வருகிறான்.ஆனால் மீண்டும் பூமிக்கு வந்த மோகினின் ஆவி ஜகதலப்பிரதபனுடன் நெருக்கமாக இருந்து தந்திரங்களால் அவனுடைய திட்டங்கள் அனைத்தையும் முறியடிக்கிறாள்.  
இதற்கிடையில், ஜகதலப்பிரதாபனும் இறந்து விட்டால் சொர்கத்தில் இருவரும் இணந்தே இருக்கலாமெனக் கூறி அடர்ந்த காட்டிற்குள் அழைத்துச் செல்கிறாள். ஆனால் அழகு நாட்சியாரின் புத்தி சாதுர்யத்தால் அது தடுக்கப்படுகிறது. மாயாவி அலைக்கள்ளன் மூலம் ஜகதலப்பிரதாபனை பலியிட்டு தேவியை மகிழ்வித்து அவளுடைய அருளை பெற நினைக்கிறான். ஆனால் ஜகதலப்பிரதாபனுக்கு பதிலாக அலைக்கள்ளனை பலியிட்டுவிடுகிறான். கடவுள் நேரில் தோன்றி ஜகதலப்பிரதாபனுக்கு வேண்டும் வரத்தை அளிப்பதாக தெரிவிக்கிறார். அவனோ மோகினி மீண்டும் அவளது உடலுக்கு திரும்பும்படியான வரம் கேட்கிறான். ஆனால் அது இயல்பாகவே இயலாததென்பதால்,.அதற்கு பதிலாக அவளது ஆத்மாவை ஆழகு நாச்சியாருக்குள் மாற்றுவதால் அவள் "மோட்சம்" பெறுவாள் என வரமளித்து தேவி மறைகிறாள். எல்லாம் முடிந்த பிறகு அவர்கள் இருவரும் மகிழ்ச்சியுடன் ஆட்சி செய்கின்றனர்.
# ஜகன்மோகினி (2009 திரைப்படம்)

## நடிகர்கள்

- ஜகதலப்பிரதாபனாக ராஜா அபேல்
- ஜகன்மோகினியாக நமிதா
- ஜகன்மோகனாக வடிவேலு
- அழகு நாச்சியாராக மீரா சோப்ரா
- மாயாவியாக கோட்டா ஸ்ரீநிவாஸராவ்
# ஜகன்மோகினி (2009 திரைப்படம்)

## இசைத்தொகுப்பு

வாலி மற்றும் நா.முத்துகுமார் பாடல்களை இயற்ற இளையராஜாவால் இசையமைக்கப்பட்டது.
# ஜகன்மோகினி (2009 திரைப்படம்)

## வரவேற்பு

*ரீடிப்* என்ற வளைத்தளம் வேடிக்கையான கதை ,கொடூரமான உடைகள் கொண்டது எனவும் ,அரைவேக்காட்டுத்தனமான மறு ஆக்கமென்றும், கணிணி வரைபடத்தால் எடுக்கப்பட்டதெனவும் விமர்சனம் செய்தது" "
# இனிது இனிது (2010 திரைப்படம்)

**இனிது இனிது** (*Inidhu Inidhu*) 2010 ல் வெளியான தமிழ்த் திரைப்படமாகும். கே. வி. குகன் இத்திரைப்படத்தில் இணை எழுத்தாளராவும், ஒளிப்பதிவாளராகவும், இயக்குனராகவும் பணியாற்றி உள்ளார். இத்திரைப்படத்தில் எட்டு புதிய அறிமுக நடிகர்கள் முக்கியக் கதாபாத்திரத்தில் நடித்திருந்தனர். இத்திரைப்படம் 2007 ல் தெலுங்கில் வெளியாகி பல விருதுகளைக் குவித்த ஹப்பி டேய்ஸ் படத்தின் மீள்உருவாக்கமாகும். இத்திரைப்படத்தை பிரகாஷ் ராஜ் தயாரித்திருந்தார்.இப்படம் 20/ஆகஸ்டு/2010 இல் வெளியாகியிருந்தது. இத்திரைப்படத்தின் பெருமளவு படப்பிடிப்பு இந்தியாவின் VIT பல்கலைக்கழகத்தில் இடம்பெற்றுள்ளமை குறிப்பிடத்தக்கது.
# இனிது இனிது (2010 திரைப்படம்)

## கதைச்சுருக்கம்.

இனிது இனிது திரைப்படம் ஒரு பல்கலைக்கழகத்தில் கல்வி பயிலவரும் மாணவர்கள் பற்றியது. சித்து (அதித்), அரவிந்த் அலய்ஸ் ரைஸ்சன் (நாராயண்), விமல் (விமல்), சங்கர் (சரவண்), மது (ரேஷ்மி), அபர்ணா (அப்பு) மற்றும் ஜியா ஆகியோர் முதலாம் வருட மாணவர்களாக பல்கலைக்கழகத்தில் சேர்வதுடன் கதை ஆரம்பிக்கிறது. அங்கு அவர்கள் சிரேஷ்ட மாணவர்களால் எதிர்நோக்கும் பகிடிவதைகள் அதனால் அவர்களுக்குள் ஏற்படும் ஒற்றுமை என கதை அசத்தலாக நகர்ந்தது போக சித்து மதுவின் மீதும், ரைசன் சிரவந்தி (சிரவசு) மீதும் காதல் கொள்கின்றனர். நான்கு வருட படிப்பு காலத்தில் அவர்களுக்குள் ஏற்படும் மோதல்கள், புரிந்துணர்வுகள் என பட்டமளிப்பு வரை சென்று முடிகிறது கதை.
# இனிது இனிது (2010 திரைப்படம்)

## நடிகர்கள்

நாராயண்-அரவிந்த் (ரைசன்)  
அதித் அருண்-சித்தார்த் (சித்து)  
சரண் குமார்-சங்கர்  
விமல்-விமல்  
சோனியா தீப்தி-ஸ்ரவந்தி (ஸ்ரவ்ஸ்)  
ரேஷ்மி மேனன்-மதுபாலா (மது)  
பேனாஸ்-அபர்ணா (அப்பு)  
ஜியா உமர்-சங்கீதா  
அஞ்சலா சாவேரா-ஸ்ரேயா மேடம் (சிறப்புத் தோற்றம் )  
சன் சோ - சன்னி பல்போவா  
கிருஷ்ணா-சஞ்சய்  
அபிராம் - அர்ஜுன்  
அஜய்-அஜய்  
சதீஷ்-சதீஷ் (சிறப்புத் தோற்றம் )  
அபிசேக் வினோத் கல்லூரியின் மூத்த மாணவர்
# இனிது இனிது (2010 திரைப்படம்)

## இசை

இத்திரைப்படத்தின் இசையமைப்பாளர் மைக்கி ஜே மேயர் ஆவார். இத்திரைப்படத்தின் இசை சோனி மியுசிக் இந்தியாவினால் வெளியிடப்பட்டுள்ளது. இதன் இசைவெளியீடு 1ம் திகதி ஆகஸ்டு மாதம் 2010 இல் பிரகாஷ் ராஜினால் வெளியிடப்பட்டது.
# மல்லிகார்ச்சுன துர்கம்

**மல்லிகார்ஜுன துர்கம்** (Malligarjunadurgam) என்பது இந்தியாவின், தமிழ்நாடு மாநிலம், கிருட்டிணகிரி மாவட்டம், தேன்கனிக்கோட்டை வட்டம், தளி ஊராட்சி ஒன்றியம், குந்துகோட்டை ஊராட்சிக்கு உட்பட்ட ஒரு வருவாய் கிராமம் ஆகும்.
# மல்லிகார்ச்சுன துர்கம்

## மக்கள் வகைப்பாடு

இவ்வூரானது மாவட்டத் தலைநகரான கிருஷ்ணகிரியில் இருந்து 65 கி.மீ. தொலைவிலும், தளியில் இருந்து 17 கி.மீ. தொலைவிலும், மாநிலத் தலைநகரான சென்னையில் இருந்து 330 கி.மீ. தொலைவிலும் உள்ளது. 2011 ஆண்டு மக்கள் கணக்கெடுப்பின்படி இக்கிராமத்தில் 718 வீடுகள் உள்ளன. கிராமத்தின் மொத்த மக்கள் தொகையானது 3175 ஆகும். இதில் ஆண்கள் எண்ணிக்கை 1664, பெண்களின் எண்ணிக்கை 1511 என உள்ளது.
# மல்லிகார்ச்சுன துர்கம்

## காணவேண்டிய இடங்கள்

இந்த ஊருக்கு அருகில் உள்ள மல்லிகார்ஜுன மலையி உச்சியில் கோட்டை ஒன்று உள்ளது. இக்கோட்டை கடல் மட்டத்தில் இருந்து 2996 அடி உயரத்தில் உள்ளது. மேலும் இந்த மலையில் மல்லிகார்ஜுனர் சிவன் கோயில் உள்ளது. மேலும் மலையின் இடது புறத்தில் உள்ள ஒரு பாறைக் குன்றில் 11ஆம் நூற்றாண்டின் சோழர் காலத்திய கல்வெட்டுகள் உள்ளன.
# கிரெக்கோ தற்காப்பு

**கிரெக்கோ தற்காப்பு** (*Greco Defence*) என்பது பின்வரும் நகர்வுகளுடன் தொடங்கப்படும் சதுரங்கத் திறப்பு முறையாகும். கியோவச்சினோ கிரெக்கோ கண்டுபிடித்த காரணத்தால் இத்திறப்பு கிரெக்கோ தற்காப்பு எனப் பெயர் பெற்றது. மெக்கோன்னெல் தற்காப்பு என்ற பெயராலும் இதை அழைக்கலாம்.
:1. e4 e5
:2. Nf3 Qf6
சதுரங்கத் திறப்புகளின் கலைக்களஞ்சியத்தில் இத்திறப்புக்கான குறியீடு சி40 எனக் குறிக்கப்பட்டுள்ளது.
# கிரெக்கோ தற்காப்பு

## உரையாடல்

கருப்பு தன்னுடைய e- சிப்பாயைக் காப்பாற்ற பல்வேறு சாத்திய நகர்வுகள் உள்ள நிலையில் 2...Qf6 என்று விளையாடுவது பலவீனமானது. ஏனெனில் கருப்பு ராணி தேவைக்கு முன்னதாகவே போருக்குள் வருகிறது. வெள்ளைக் காய்கள் அதன்மீது தாக்குதல் மேற்கொள்ளவும் இலக்காகிறது. g8 இல் நிற்கும் கருப்பு குதிரை வெளிவர முடியாமல் அங்கேயே நிற்க வேண்டியுள்ளது. இத்திறப்பில் குறை சொல்வதற்கு இதைத்தவிர வேறு காரணம் ஏதுமில்லை. இத்திறப்பு முறையில் பிரச்சினைகள் ஏதுமின்றி வெள்ளை தன் காய்களை நகர்த்த இயல்கிறது
புதிய சதுரங்க வீரர்கள் தேர்ந்தெடுக்கும் ஒரு பிரபலமான தொடக்க தேர்வு என்றாலும், இத்திறப்பை விளையாடும் வீர்ர்கள், "நன்றாக தெரிந்துகொள்ள வேண்டும்" என்று அனைத்துலக மாசுட்டர் கேரி லேன் கூறுகிறார்.
# கிரெக்கோ தற்காப்பு

## உதாரணங்கள்

### கிரெக்கோ வரிசை நகர்வுகள்

கிரெக்கோ தற்காப்பு திறப்புக்கு எதிராக நகர்த்த வேண்டிய நகர்வுகளை அவரே 1620 ஆம் ஆண்டில் காட்சிப்படுத்தியுள்ளார்.
*1. e4 e5 2. Nf3 Qf6?! 3. Bc4 Qg6 4. 0-0 Qxe4 5. Bxf7+ Ke7*'
:5...Kxf7?? 6.Ng5+ கருப்பு ராணி இழக்கப்படுகிறது.
**6. Re1 Qf4 7. Rxe5+ Kxf7**
:7...Kd8 8.Re8#
**8. d4 Qf6 9. Ng5+ Kg6 10. Qd3+ Kh6 11. Nf7# 1–0**
**1. e4 e5 2. Nf3 Qf6 3. Nc3 c6 4. d4 exd4 5. e5 Qg6 6. Bd3**
:6.Qxd4! வெள்ளைக்கு முன்னேற நல் வாய்ப்பைத் தருகிறது
**6... Qxg2 7. Rg1 Qh3 8. Rg3 Qh5 9. Rg5 Qh3 10. Bf1 Qe6 11. Nxd4** (see diagram)
:... வெள்ளைக் காய்களுடன் விளையாடும் மார்பியின் நிலை நன்றாக உள்ளது.
# கிரெக்கோ தற்காப்பு

## உதாரணங்கள்

### பசுச்செ ஆட்டம்

பால்சென் X பசுச்செ துசெல்டார்ப் 1863 :  
**1. e4 e5 2. Nf3 Qf6 3. Bc4 Nh6**
:கருப்பு சிறிதளவு முன்னெச்சரிக்கை நகர்வு செய்கிறார். வெள்ளை d4 நகர்வையும் தொடர்ந்து Bxh6 நகர்வையும் செய்தால் ...Qxh6 என்று ஆடும் வழிமுறைக்கு அந்நகர்வு உதவும்.
**4. 0-0 Bc5 5. Nc3 c6 6. d4! Bxd4 7. Nxd4 exd4 8. e5 Qg6 9. Qxd4**
: மறுபடியும் வெள்ளை இங்கு நல்ல நிலையில் உள்ளது. .
# மஞ்சுகொண்டப்பள்ளி

**மஞ்சுகொண்டப்பள்ளி** ( Manchugondapalli) என்பது இந்தியாவின், தமிழ்நாடு மாநிலம், கிருட்டிணகிரி மாவட்டம், அஞ்செட்டி வட்டம், தளி ஊராட்சி ஒன்றியம், மஞ்சுகொண்டப்பள்ளி ஊராட்சிக்கு உட்பட்ட ஒரு வருவாய் கிராமம் ஆகும்.
# மஞ்சுகொண்டப்பள்ளி

## அமைவிடம்

இவ்வூரானது மாவட்டத் தலைநகரான கிருஷ்ணகிரியில் இருந்து 66 கி.மீ. தொலைவிலும், மாநிலத் தலைநகரான சென்னையில் இருந்து 329 கி.மீ. தொலைவிலும் உள்ளது.
# வெ. இறையன்பு

**வெ. இறையன்பு** (*Dr V. Irai Anbu, IAS*) இந்தியாவின் தமிழகத்தில் இந்திய ஆட்சிப் பணி அதிகாரியாகப் பணிபுரிந்து ஓய்வு பெற்றவராவார். எழுத்தாளர், கல்வியாளர், சமூக ஆர்வலர் மற்றும் தன்னம்பிக்கை பேச்சாளர் என பன்முகங்களில் இவர் ஈடுபாட்டுடன் இயங்கினார். 2021 ஆம் ஆண்டு மே 7 ஆம் நாள் மு. க. ஸ்டாலின் தலைமையிலான ஆட்சியில் இறையன்பு தமிழக அரசின் தலைமைச் செயலாளராக நியமிக்கப்பட்டார்.
# வெ. இறையன்பு

## வாழ்க்கைக் குறிப்பு

1963-ஆம் ஆண்டு சூன் மாதம் 16-ஆம் தேதி சேலம் மாவட்டத்தில் உள்ள காட்டூர் கிராமத்தில் வெங்கடாசலம்-பேபி சரோஜா தம்பதியருக்கு இறையன்பு மகனாகப் பிறந்தார். இறையன்புவின் அண்ணன் வெ. திருப்புகழும் ஓர் இந்திய ஆட்சிப்பணி அலுவலர் ஆவார். இவர் குசராத்து பணிப்பிரிவைச் சேர்ந்த இந்திய ஆட்சிப் பணியராகப் பணிபுரிந்தார். குசராத்தில் நடந்த நிலநடுக்கத்தின்போது திருப்புகழ் ஆற்றிய பணிகள் குறிப்பிடத்தக்கதாகும். நேபாள நாட்டின் மறுசீரமைப்பு பணிகளுக்காக அந்நாட்டின் திட்டக்குழு திருப்புகழை அழைத்து ஆலோசனை பெற்றது. இறையன்புவிற்கு பைங்கிளி மற்றும் இன்சுவை என்ற இரு சகோதரிகளும் உள்ளனர். முந்தையவர் கல்லூரிப் பேராசிரியராகவும், பிந்தையவர் எழுத்தாளர் மற்றும் ஆங்கிலப் பேராசிரியராகவும் உள்ளனர்.
# வெ. இறையன்பு

## கல்வி

- விவசாயத்தில் இளங்கலைப் பட்டம், பல்கலைக்கழகத்திலேயே முதல் மாணவராகத் தேர்ச்சி
- வணிக மேலாண்மையில் முதுகலைப் பட்டம்
- ஆங்கில இலக்கியத்தில் முதுகலைப் பட்டம்
- தொழிலாளர் மேலாண்மையில் முதுகலைப் பட்டம்
- உளவியலில் முதுகலைப் பட்டம்
- வர்த்தக நிர்வாகத்தில் முனைவர் பட்டம்
- ஆங்கில இலக்கியத்தில் முனைவர் பட்டம்
- மேலாண்மையில் முதுமுனைவர் பட்டம்
- இந்தி மொழியில் பிரவீன்
- சமஸ்கிருதத்தில் கோவிதஹா
- 1987- ஆம் ஆண்டு நடைபெற்ற குடியுரிமைப் பணித் தேர்வில் அனைத்திந்திய அளவில் 15-ஆவது இடத்தையும், தமிழக அளவில் முதல் இடத்தையும் பிடித்தார்.
# வெ. இறையன்பு

## தொழில்

25.08.1988ஆம் நாளில் இந்திய ஆட்சிப்பணியில் சேர்ந்தார். (அடையாள எண் 031700)
- உதவி ஆட்சியர், நாகப்பட்டினம். (01-07-1992 முதல் 01-07-1994 வரை துணை ஆட்சியர் பணிக்காகத்தில் வெள்ள நிவாரணப் பணிகளில் முக்கியப் பங்காற்றினார். மாவட்டத்தில் கலவரங்களை கட்டுப்படுத்த அனைத்து முயற்சிகளையும் எடுத்தார். நாகூர் தர்காவில் கந்தூரி விழாவின் போது கலவரம் ஏற்படாமல் தடுக்கும் நடவடிக்கையாக ஓர் இரவு முழுவதும் தர்காவில் தங்கினார். மேலும், விநாயக சதுர்த்தி ஊர்வலத்தின் போது வன்முறையை தடுக்கும் விதமாக இவரும் ஊர்வலத்துடன் நடந்து சென்றார்.
- கடலூர் மாவட்டத்தில் கூடுதல் ஆட்சியராக பணிபுரிந்த காலத்தில் கடலூர் மத்திய சிறையில் இருந்த கைதிகளுக்கு திறன் மேம்பாட்டு பயிற்சி அளிக்க நடவடிக்கை எடுத்தார். கைதிகளை சீர்திருத்துவதற்கான சிறந்த நடவடிக்கையாக இச்செயல் பார்க்கப்பட்டது. தென் ஆற்காடு மாவட்டத்தில் உள்ள நரிக்குறவர்களுக்கு மாவட்ட அதிகாரப் பரவலாக்கல் திட்டத்தின் கீழ் வீடுகள் வழங்க நடவடிக்கை எடுத்தார்.
- மாவட்ட ஆட்சியர், காஞ்சிபுரம்.
- 1995 ஆம் ஆண்டு தஞ்சாவூரில் 8 ஆவது உலகத் தமிழ் மாநாட்டை நடத்துவதற்கான சிறப்பு அதிகாரியாக நியமிக்கப்பட்டார். மாநாட்டின் போது அனைத்து குழுக்களின் ஒருங்கிணைப்பாளராகவும் பணியாற்றினார்.
- நன்னடத்தை அலுவலர், மதுரை (1999 முதல்)
- இணை ஆணையர், நகராட்சி நிர்வாகம்.
- இயக்குநர், செய்தி மற்றும் மக்கள் தொடர்புத்துறை.
- கூடுதல் செயலர், முதலமைச்சரின் செயலகம்.
- செயலர், செய்தி மற்றும் சுற்றுலாத்துறை.
- செயலர், சுற்றுலா மற்றும் பண்பாட்டுத்துறை.
- செயலர், சுற்றுச்சூழல் மற்றும் வனத்துறை.
- முதன்மைச் செயலர், பணியாளர் மற்றும் நிர்வாகச் சீர்திருத்தத் துறை.
- முதன்மைச் செயலர்/ஆணையர், பொருளியல் மற்றும் புள்ளியியல்துறை.
- முதன்மைச் செயலர்/இயக்குநர், தொழில்முனைவோர் மேம்பாடு மற்றும் புத்தாக்க நிறுவனம்.
- தலைமை இயக்குநர் (பயிற்சி) மற்றும் இயக்குநர், அண்ணா மேலாண்மை நிலையம்.
- அரசின் கூடுதல் தலைமைச் செயலர்/இயக்குநர், அண்ணா மேலாண்மை நிலையம் மற்றும் பயிற்சித் துறைத் தலைவர் (மார்ச் 01, 2019 முதல் 07.05.2021 வரை)
- தமிழக அரசின் தலைமைச் செயலாளர் (07.05.2021 முதல் 30.06.2023 வரை)
# வெ. இறையன்பு

## விருதுகள்

- சிறு சேமிப்பு வசூலிற்கான சிறந்த ஆட்சியர் விருது (1998)
- கொடி நாள் வசூலிற்கான விருது (1998 மற்றும் 1999)
- ‘வாய்க்கால் மீன்கள்’ நூலிற்கான தமிழக அரசின் சிறந்த கவிதைத் தொகுப்பு விருது (1996)
- ‘ஆத்தங்கரை ஓரம்’ நூலிற்காக திருப்பூர் தமிழ்ச் சங்கத்தின் சிறந்த நாவலுக்கான விருது (1998)
- சிறந்த கட்டுரைகளின் தொகுப்பிற்காக பாரத ஸ்டேட் வங்கியின் விருது (ஐ.ஏ.எஸ். தேர்வும் அணுகுமுறையும் மற்றும் ஏழாம் அறிவு ஆகிய நூல்கள் - 1998 மற்றும் 2003)
- ‘பத்தாயிரம் மைல் பயணம்’ நூலிற்காக திருப்பூர் தமிழ்ச் சங்கத்தின் சிறந்த நூலுக்கான விருது (2012)
- அமெரிக்காவில் நடைபெற்ற பன்னாட்டு மாநாட்டில் திருக்குறள் குறித்து சமர்ப்பிக்கப்பட்ட கட்டுரை முதல் பரிசைப் பெற்றது (2005)
- வாசிங்டனில் நடைபெற்ற பன்னாட்டு மாநாட்டில் புறநானூறு பற்றி சமர்ப்பிக்கப்பட்ட கட்டுரையும் முதல் பரிசைப் பெற்றது (2011)
- ‘இலக்கியத்தில் மேலாண்மை’ என்ற புத்தகத்திற்கு தினத்தந்தி நாளிதழ் இரண்டு லட்சம் ரூபாயுடன் கூடிய ‘2017-ஆம் ஆண்டிற்கான சிறந்த நூல்’ என்ற இலக்கியப் பரிசை அளித்து சிறப்பித்தது. இந்த விருது மாண்புமிகு பாரதப் பிரதமர் அவர்கள் கைகளால் வழங்கப்பட்டது.
# வெ. இறையன்பு

## சமூகப் பணிகள்

- விழுப்புரம் மாவட்டத்திலுள்ள முதலியார்குப்பம் கிராமம் சுனாமியால் பாதிக்கப்பட்டபோது மைசூர் சிட்டிசன்சு ஃபோரம் என்ற அமைப்பின் உதவியுடன் கிராமத்தை தத்தெடுத்து சீரமைத்தார். 4.5 கோடி ரூபாய் செலவில் ஃபோரம் அமைப்பு அனைவருக்கும் வீடு கட்டித் தந்தது.
- இரண்டாயிரத்துக்கும் மேலான கூட்டங்களில் பங்குகொண்டு மாணவர்களுக்கு அவர்களின் சமூகக் கடமைகளை உணர்த்தியுள்ளார். தினத்தந்தி, தினமலர், தினமணி, இந்து ஆகிய பத்திரிக்கைகள் ஏற்பாடு செய்த ஊக்கமளிப்புக் கூட்டங்களில் பேசி மாணவர்களுக்கு மாபெரும் ஆலோசனைகளை வழங்கியுள்ளார். இவரது எழுச்சியூட்டும் பேச்சுக்களின் மூலம் மாணவர்களைச் செதுக்கும் திட்டம் ஒன்றை குமுதம் வார இதழ் 20 கல்லூரிகளில் நிகழ்த்தியது.
- பள்ளிகளுக்கும், கிராமப்புற நூலகங்களுக்கும் நிறைய புத்தகங்களை வழங்கியுள்ளார். குடிமைப் பணிகளுக்கு எவ்வாறு தயார் செய்வது என்று இவர் எழுதிய புத்தகம் தமிழ்நாட்டு மாணவர்களுக்கு ஊக்கத்தையும், உத்வேகத்தையும் அளித்தது.
- பொதிகை தொலைக்காட்சியில் `கல்லூரிக் காலங்கள்’ என்ற தலைப்பில் ஒவ்வொன்றும் 30 நிமிடங்கள் ஓடக்கூடிய 500 நிகழ்ச்சிகளை நடத்தியுள்ளார். இது இளைஞர்களை மட்டுமல்லாமல் அனைத்துத் தரப்பினரையும் வெகுவாகக் கவர்ந்தது. வாரத்தில் ஐந்து நாட்கள் ஒளிபரப்பான இந்நிகழ்ச்சியை தமிழ்நாட்டிலுள்ளோர் மட்டுமல்லாமல் உலகம் முழுவதும் இருக்கும் தமிழர்கள் கண்டு களித்தனர்.
- இறையன்பு இதுவரை 150 புத்தகங்களை பல்வேறு பிரிவுகளில் எழுதியுள்ளார்.
- குடிமைப் பணிகளில் வெற்றி பெற்ற நூற்றுக்கும் மேலானவர்கள் இவரிடம் தனிப்பட்ட முறையில் ஆலோசனை பெற்றுள்ளார்கள். ஐம்பதுக்கும் மேலானவர்கள் இவரின் புத்தகங்களை ஆய்வு செய்து முனைவர் பட்டம் பெற்றுள்ளனர்.
- அண்ணாமலை பல்கலைக்கழக முன்னாள் மாணவர் சங்கத்தின் உதவியுடன் ஆட்டோ ஓட்டுநர்கள் தங்கள் நடத்தையை சீர்திருத்திக்கொள்ளவும், மது போன்ற தீய பழக்கங்களிலிருந்து விலகியிருப்பதற்கும் சிறப்புக் கூட்டங்கள் நடத்தி வருகிறார்.
- இவர் தனது புத்தகங்களின் மூலக் கிடைக்கும் உரிமை ஊதியத்தை நிலவொளிப் பள்ளிகளுக்கும், அடையாறு புற்றுநோய் மருத்துவமனைக்கும் கொடுத்துள்ளார். அதேபோல், முதலியார்குப்பத்தில் சுனாமி புனரமைப்பிற்கு மைசூரிலுள்ளவர்கள் உதவியதற்கு கைமாறாக அங்கு வெள்ளம் வந்தபோது தனது சேமிப்பிலிருந்து நிதியுதவியும் செய்துள்ளார். தினத்தந்தி வழங்கிய 2017-ஆம் ஆண்டிற்கான இலக்கிய விருதுக்கான இரண்டு லட்சம் ரூபாயை (வரி நீங்கலாக) மைலாப்பூரில் உள்ள ஆதிதிராவிடர் நலத்துறையால் நடத்தப்படும் மாணவர் விடுதியில் நீர் சுத்திகரிப்பு அமைப்பை நிறுவுவதற்காக நன்கொடையாக அளித்துள்ளார்.
# வெ. இறையன்பு

## எழுதியுள்ள நூல்கள்

1. இலக்கியத்தில் மேலாண்மை
1. ஐ.ஏ.எஸ். தேர்வும் அணுகுமுறையும்
1. படிப்பது சுகமே
1. சிற்பங்களைச் சிதைக்கலாமா
1. பணிப் பண்பாடு
1. ஆத்தங்கரை ஓரம்
1. சாகாவரம்
1. வாய்க்கால் மீன்கள்
1. நரிப்பல்
1. Steps to Super Student
1. சிம்மாசன சீக்ரட்
1. துரோகச் சுவடுகள்
1. ஏழாவது அறிவு பாகம்-1
1. ஏழாவது அறிவு பாகம்-2
1. ஏழாவது அறிவு பாகம்-3
1. அரிதாரம்
1. ஐ.ஏ.எஸ். வெற்றிப் படிக்கட்டுகள்
1. பூபாளத்திற்கொரு புல்லாங்குழல்
1. அழகோ அழகு
1. சின்னச் சின்ன வெளிச்சங்கள்
1. உள்ளொளிப் பயணம்
1. ஓடும் நதியின் ஓசை பாகம்-1
1. ஓடும் நதியின் ஓசை பாகம்-2
1. மென்காற்றில் விளை சுகமே
1. முகத்தில் தெளித்த சாரல்
1. முடிவு எடுத்தல்
1. நேரம்
1. காகிதம்
1. வனநாயகம்
1. வரலாறு உணர்த்தும் அறம்
1. ஆர்வம்
1. ஆணவம்
1. மருந்து
1. மழை
1. திருவிழாக்கள்
1. இணையற்ற இந்திய இளைஞர்களே
1. ரயில் பயணம்
1. விவாதம்
1. பொறுமை
1. எது ஆன்மிகம்
1. வைகை மீன்கள்
1. பூனாத்தி
1. வேடிக்கை மனிதர்கள்
1. முதல் தலைமுறை
1. நெஞ்சைத் தொட்டதும் சுட்டதும்
1. வாழ்க்கையே ஒரு வழிபாடு
1. சறுக்கு மரம்
1. உழைப்பால் உயர்வோம்
1. சின்னச் சின்ன மின்னல்கள்
1. திருப்பாவைத் திறன்
1. திருவெம்பாவை
1. அன்புள்ள மாணவனே
1. உச்சியிலிருந்து தொடங்கு
1. தர்மம்
1. இயற்கை
1. மலர்கள்
1. முதிர்ச்சி
1. நட்பு
1. தரிசனம்
1. சந்தித்ததும் சிந்தித்ததும்
1. Ancient Yet Modern – Management Concepts in Thirukkural
1. சுய மரியாதை
1. இல்லறம் இனிக்க
1. எது சரியான கல்வி
1. அச்சம் தவிர்
1. அவ்வுலகம்
1. நின்னிலும் நல்லன்
1. போர்த்தொழில் பழகு
1. பத்தாயிரம் மைல் பயணம்
1. வையத் தலைமைகொள்
1. சிதறு தேங்காய்
1. வியர்வைக்கு வெகுமதி
1. மேலே உயரே உச்சியிலே
1. மனிதன் மாறிவிட்டான்
1. உன்னோடு ஒரு நிமிஷம்
1. எப்போதும் இன்புற்றிருக்க
1. உலகை உலுக்கிய வாசகங்கள்
1. கேள்வியும் நானே பதிலும் நானே
1. செய்தி தரும் சேதி
1. Comparing Titans – Thiruvalluvar and Shakespeare
1. Random Thoughts
1. Effective Communication : The Kambar Way
1. கல்லூரி வாழ்க்கை
1. நினைவுகள்
1. பிரிவு
1. சேமிப்பு
1. சிக்கனம்
1. சுத்தம்
1. தாமதம்
1. தவம்
1. தூக்கம்
1. உடல்
1. காதல்
1. கருணை
1. தனிமை
1. வாழ்க்கை
1. வைராக்கியம்
1. அழகு
1. நம்பிக்கை
1. மூளைக்குள் சுற்றுலா
1. காற்றில் கரையாத நினைவுகள்
1. நமது அடையாளங்களும் பெருமைகளும்
1. மனிதர்களை வாசிக்கிறேன்
1. உயர்ந்த உணவு
1. தித்திக்கும் திருமணம்
1. என்ன பேசுவது எப்படிப் பேசுவது
# ஹெஜாஸ்

**ஹெஜாஸ்** (**The Hejaz**) ), தற்கால சவுதி அரேபியாவின் மேற்கில் செங்கடலை ஒட்டிய பிரதேசம் ஆகும். சௌதி அரேபியாவின் மேற்கு மாகாணம் ஹெஜாஸ் ஆகும். ஹெஜாஸ் மாகாணத்தில், அனைத்துலக இசுலாமியர்களில் புனித நகரங்களான மக்கா மற்றும் மதீனா உள்ளது. ஹெஜாஸ் மாகாணத்தின் பெரும் நகரம் ஜித்தா மற்றும் மதீனா ஆகும். . வரலாற்றில் ஹெஹாஸ் பிரதேசம், சௌதி அரேபியாவின் பிற பிரதேசங்களிலிருந்து தனித்து விளங்கியது. சௌதி அரேபியாவில் ஹெஜாஸ் பிரதேசம், மக்கள்தொகை நெருக்கம் மிகுந்தது. 35% விழுக்காடு சௌதி மக்கள் ஹெஜாஸ் பிரதேசத்தில் வாழ்கின்றனர். அரபு மொழியின் ஹெஜாஸ் வட்டார வழக்கு மொழி இப்பகுதிகளில் பேசப்படுகிறது. சௌதி அரேபியாவில் ஹெஜாஸ் பிரதேசம் பன்னாட்டு மக்கள் வாழும் பிரதேசம் ஆகும்.
# ஹெஜாஸ்

## எல்லைகள்

ஹெஜாஸ் மாகாணத்தின் மேற்கில் செங்கடலும், வடக்கில் ஜோர்டானும், கிழக்கில் நஜத் மாகாணமும், தெற்கில் அசீர் பிரதேசமும் எல்லைகளாக உள்ளது.
# ஹெஜாஸ்

## ஹெஜாஸ் இராச்சியம்

1916-இல் மக்காவின் உசைன் அலி செரீப் தன்னை ஹெஜாஸ் இராச்சியத்தின் மன்னராக அறிவித்துக் கொண்டார். உதுமானியப பேரரசின் வீழ்ச்சிக்குப் பின்னர் 1924-இல் ஹெஜாஸ் இராச்சியம், சௌதி அரேபியாவின் இணைக்கப்பட்டது.
# கசானவித்து வம்சம்

**கசானவித்து வம்சம்** (**Ghaznavid dynasty**) ( *ġaznaviyān*) கசானவித்துகள் பாரசீக சமூகத்தைச் சேர்ந்தவர்கள். துருக்கி இசுலாமிய மம்லூக் எனும் அடிமை வம்ச மக்களின் வழித்தோன்றல்களே கசானவித்துகள் ஆவார்.. கசானவித்துகள் புகழின் உச்சத்தில் இருந்த போது, 977 முதல் 1186 முடிய தற்கால, ஈரான், ஆப்கானித்தான், நடு ஆசியாவின் திரான்சாக்சியானா மற்றும் பாகிஸ்தான் பகுதிகளை ஆண்டனர்.  
சமானித்து பேரரசில் படைத்தலைவராக இருந்த சபுக்திஜின் என்பவர், தற்கால ஆப்கானித்தானின் கசினி மாகாணத்தில், கிபி 977-இல் கசானவித்து வம்சத்தை நிறுவினார். இவ்வம்சத்தினர் நடு ஆசியாவை சேர்ந்த மக்களாக இருந்த போதும், இவர்கள் பாரசீக மொழி, பண்பாடு மற்றும் நாகரீகங்களைப் பின்பற்றினர். இம்வம்ச மன்னர்களில் புகழ் பெற்றவர் கசினி முகமது ஆவார். இவ்வம்சத்தவர்களில் தலைநகரங்களாக கஜினி மற்றும் லாகூர் இருந்தது.
# கசானவித்து வம்சம்

## கசானவித்து வம்ச ஆட்சியாளர்கள்

- சபுக்திஜின் - 977–997
- இஸ்மாயில் 997–998
- கசினி முகமது - 998–1030
- முதலாம் மசூத் - 1030–1041
- சிகாப் உத்தௌலா - 1041–1048
- கசினியின் அலி - 1048–1049
- அப்துல் ரசீத் - 1049–1052
- தோக்ரூல் - 1052–1053
- பரூக்-சத் - 1053–1059
- இப்ராகிம் -1059–1099
- மூன்றாம் மசூத் - 1099–1115
- சிராஜ் - 1115–1116
- அர்ஸ்லான் இபின் மசூத் - 1116–1117
- பக்ரம் ஷா - 1117–1157
- குஷ்ரௌ-ஷா - 1157–1160
- குஸ்ரௌ மாலிக் - 1160–1186
# கசானவித்து வம்சம்

## இதனையும் காண்க

- மம்லூக்
- குவாரசமிய அரசமரபு (1077–1231)
- மம்லூக்கிய மரபு (தில்லி) - 1206 - 1290
- எகிப்தின் மம்லுக் சுல்தானகம் (1250–1517)
- சாமனித்து பேரரசு
# மோகன சிலை

***மோகன சிலை (**Mohana Silai)* தமிழ் மொழியில் சாண்டில்யன் என்பவரால் எழுதப்பட்ட சரித்திர நாவலாகும். இந் நாவல் தமிழ் வார இதழான குங்குமத்தில் தொடர்கதையாக 1981ம் வருடம் வெளிவந்தது. விஜயாலாய சோழர் காலத்து பிண்ணணியைக் கொண்டது. வஞ்சியையும் தஞ்சாவூரையும் கைப்பற்றி சோழர்களின் செங்கோல் நிலைநாட்டிய வரலாற்றை எடுத்துரைக்கிறது.
# மோகன சிலை

## கதாப்பாத்திரங்கள்

இந் நாவலில், விஜயாலய சோழருடன், ஆதித்ய சோழன், தாணுரவி சேர மன்னன், வானசாஸ்திரி (வானிலையாளர்)
சங்கரநாராயணன் மற்றும் பெரும்பிடுகு முத்தரையர் போன்ற வரலாற்று கதாபாத்திரங்களுடன் கற்பனை கதாபாத்திரங்களான இதயகுமரன், அச்சுதபெரியார், இளையவேல், கண்ணழகி மற்றும் தேவி ஆகியோரும் இடம்பெற்றுள்ளனர்.
# மோகன சிலை

## கதைச் சுருக்கம்

இதயகுமாரன் சேர நாட்டின் இரண்டாவது தலைநகரமான வஞ்சி நகருக்குள் நுழைவதிலிருந்து கதை தொடங்குகிறது. அவன் சோழ நாட்டிலிருந்து வருவதை அறிந்த காவலர்கள் அவனை உள்ளே செல்ல விடாமல் தடுக்கின்றனர். ஆனால் இதயகுமாரன் தனது புரவியின் உதவியால் வேகமாக நகரினுள் சென்று விடுகிறான். அங்குள்ள காட்டில் யானையின் தந்தத்தால் ஆன அழகிய பெண் சிலையைப் பார்த்து அதை எடுக்கிறான். அப்போது அங்குள்ள காவலர்களை பார்த்து சிலை திருடிய குற்றத்திற்காக கைது செய்யும்படி ஆணையிடும் சேர அரசகுமாரியின் குரல் கேட்கிறது. இதயகுமாரன் அரசகுமாரியை பிணைக்கைதியாக வைத்து அந்தச் சூழ்நிலையை சமாளித்து தப்பிக்கிறான். பிறகு அரசகுமாரியை விடுவித்து அவளின் பிறப்பு ரகசியம் இரத்தினக் கொல்லன் அச்சுதபேரையர் வீட்டில் இன்று தெரியும் எனக் கூறுகிறான்.  
அரசகுமாரி இரத்தினக்கொல்லன் அச்சுதபேரையர் வீட்டில் ஒரு அந்நியரை சந்திக்கிறாள். இதயகுமாரனும் அங்கே சிலையோடு வருகிறான். அச்சுதபேரையர் அரசகுமாரியிடம் அவர் விஜயாலயன், அவளுடய தந்தை என்றும் அறிமுகப்படுத்துகிறார். மேலும் அரசகுமாரியை விஜயாலயன், கண்ணழகி என்று அழைக்கிறார். விஜயாலயன் தற்போது தான் வஞ்சியைக் கைப்பற்றியதாகக் கூறுகிறார். அந்தச் சிலை புகழ் பெற்ற சோழ மன்னன் இளம்சேட்சென்னியால் உருவாக்கப்பட்டது என்று விவரிக்கிறார். மேலும் உறையூரைச் சுற்றியுள்ள இடங்களுக்கு விஜயாலயன் குறுநில மன்னராக இருந்தபோது, அரசகுமாரியின் தாயார் பூதேவியை மணந்து கொண்டதாகவும், அச்சுதபேரையர் முதன் மந்திரியாக இருந்ததையும் விளக்குகிறார்.  
ஒருசமயம், விஜயாலயன், அச்சுதபேரையருடன் பாண்டிய நாட்டில் இருந்தபோது, களப்பிரர்களின் வழிவந்த முத்தரையர்கள் உறையூருக்குள் நுழைந்து சோதனை செய்தனர். மேலும் பூதேவியை கடத்த முயன்றனர். பூதேவி தன்னை தற்காத்துக்கொள்ள குத்துவாளால் தன்னை மாய்த்துக்கொண்டாள். சோதனையாளர்கள் மூன்று வயதே நிரம்பிய கண்ணழகியை உடன் எடுத்துச் சென்றனர். விஜயாலயச் சோழன் நாடு திரும்பியதும் முத்தரையர்களை ஒழிப்பேன் என்று சபதம் செய்தார். ஒரு வாரம் சென்ற பின்னர், சோழ மன்னர் விஜயாலயன் காஞ்சிக்கு சென்று பாண்டிய மன்னரைச் சந்தித்து தனது நாட்டை நிலப்பிரபுத்துவமாக்கும்படிக் கேட்டுக்கொண்டார். பல்லவ மன்னரும் சம்மதித்து விஜயாலயனை தனது படைகளுக்கு தளபதியாக நியமித்தார். விஜயாலயன் களப்பிரர்களின் மீது படை எடுத்து பல வெற்றிகளை அடைந்தான். மேலும் அரசகுமாரியை தேடும் பணியில், பதினைந்து ஆண்டுகளுக்குப் பிறகு வஞ்சியில் காணப்பெற்றான். உடனே அச்சுதப்பேரயையரை அனுப்பியதன் மூலம் வஞ்சி சோழர்களின் கைக்கு வந்தது.  
பின்னர் ஆதித்யா மற்றும் இதயகுமாரன் முத்தரையர்களின் கோட்டைக்குள் (செந்தலை) ஊடுருவி, அங்கு அவர்கள் பெரும்பிடுகு முத்தராயர், அவரது மகன் மாறன் பரமேசுவரன் முத்தராயர் மற்றும் மகள் தேவி ஆகியோரை சந்திக்கிறார்கள். பின்னர் அவர்கள் தஞ்சாவூர் மற்றும் செந்தலை சோழர் படையெடுப்புக்கான திட்டத்தைத் திட்டமிடுகின்றனர். தஞ்சாவூர் மற்றும் செந்தலையை விஜயாலயன் கைப்பற்றி தலைநகராக தஞ்சாவூரை மாற்றுகின்றான்.
# சுவிசு பலியாட்டம்

**சுவிசு பலியாட்டம்** (*Swiss Gambit*) என்பது சதுரங்கத் திறப்பு ஆட்டங்களில் பறவையின் திறப்பு (1.f4) என்ற சதுரங்கத் திறப்பு வகையின் ஒரு கிளையாகும். சுவிசு திறப்பு ஆட்டம் என்பது பின்வரும் நக்ர்வுகளுடன் தொடங்குகிறது.
:1. f4 f5
:2. e4
# சுவிசு பலியாட்டம்

## வெளியிடப்பட்ட கோட்பாடு

1859 ஆம் ஆண்டில் எப்.ஏ.லேங்கு சுவிசு பலியாட்டத்திற்கான பிரதான நகர்வு வரிசையை கொடுத்துள்ளார்.
- 2...fxe4 3.Qh5+
- 2...fxe4 3.f5
- 2...fxe4 3.Bc4
- 2...fxe4 3.Nc3 Nf6 4.d3
போலந்து நாட்டைச் சேர்ந்த கோட்பாளர் அலெக்சாந்தர் வேக்னர் 1912 ஆம் ஆண்டு சுவிசு பலியாட்டத்தைக் குறித்து ஒரு புதிய பலியாட்டம் என்ற தலைப்பில் ஒரு கட்டுரை எழுதி வெளியிட்டார். வேக்னர் பலியாட்டம் பின்வரும் நக்ர்வுகளுடன் தொடங்கியது : 1.f4 f5 2.e4 fxe4 3.Nc3 Nf6 4.g4.
# சுவிசு பலியாட்டம்

## பிற பயன்கள்

சுவிசு பலியாட்டம் என்ற சொல் சுவிசு திட்டத்தில் நடத்தப்படும் சதுரங்கப் போட்டிகள் குறித்தும் விளையாட்டுத்திறம் குறித்தும் பேச்சு வழக்கில் அளிக்கும் விளக்கமாகக் கருதப்படுகிறது. சுவிசு பலியாட்டத்தில் ஒரு வீர்ர் போட்டியின் தொடக்கச் சுற்றுகளில் தனது ஆட்டத்தில் தோல்விடைந்தாலோ அல்லது சமநிலையில் முடித்தாலோ அடுத்துவரும் சுற்றுகளில் அவர் அவரைப்போலவே எதிர்பாராதவிதமாய் பலவீனமாகிப்போன விளையாட்டு வீர்ர்களை எதிர்த்து விளையாடலாம் என்ற நம்பிக்கையைப் பெறுகிறார். இறுதியில் பரிசுக்குரியோர் பட்டியலிலும் இடம்பெற்றும் விடுகிறார் ..
# இஞ்சி இடுப்பழகி

**இஞ்சி இடுப்பழகி** (Inji Iduppazhagi) 2015 இல் தமிழ் மற்றும் தெலுங்கில் வெளியான நகைச்சுவை கலந்த காதல் திரைப்படமாகும். இத்திரைப்படம் தமிழ் மற்றும் தெலுங்கில் ஒரே நேரத்தில் உருவானது. தெலுங்கில் "சைஸ் சீரோ" எனப் பெயரிடப்பட்டது. இத்திரைப்படத்தின் தயாரிப்பாளர் பிரசாத் வீ பொட்லுரி ஆவார். இத்திரைப்படத்தின் இயக்கம் பிரகாஷ் கோலேலமுடியினால் மேற்கொள்ளப்பட்டுள்ளது. இத்திரைப்படத்தில் முக்கியக் கதாபாத்திரத்தில் அனுஷ்கா செட்டி நடிக்க அவருடன் இணைந்து ஆர்யா, ஊர்வசி மற்றும் பிரகாஷ் ராஜ் ஆகியோர் முக்கிய வேடத்தில் நடித்திருந்தனர்.
# இஞ்சி இடுப்பழகி

## கதைச்சுருக்கம்

சௌந்தர்யா எனும் சுவீட்டி (அனுஷ்கா செட்டி) அதிக எடையுடைய, புத்திசாலியான, சுதந்திரமான பெண். அவளுக்கு அவளுடைய உடல் எடை பற்றி அதிக கவலை. இவ்வாறு இருக்க அவள் அபிஷேக் (ஆர்யா) மீது காதல் கொள்கின்றாள். முதலில் அபிஷேக் சுவீட்டியைப் பெண் பார்க்க வர அவனை அவள் நிராகரிக்கிறாள். பின்பு இருவரும் நட்பு கொள்கின்றனர். இதன்போதே அபிஷேக் சிம்ரன் எனும் பெண்ணை காதலிப்பது சுவீட்டிக்குத் தெரியவருகிறது. இவ்வாறு இருக்கையில் *சைஸ் ஜீரோ* எனும் நிறுவனத்தில் தனது எடையை குறைக்க இணைகிறாள் சுவிற்றி. இணைந்த பின் தனது தோழி உடல் எடை குறைப்பு மாத்திரைகளின் பயன்பாட்டால் சிறுநீரக செயலிழப்புக்குள்ளானது அவளுக்கு தெரியவருகிறது. அதன் பின்னர் சுவிற்றி சைஸ் ஜீரொ நிறுவனத்திற்கு எதிராக தனது போராட்டத்தைத் தொடர்கிறாள். அவளுடன் அபிஷேக் மற்றும் சிம்ரன் ஆகியோர் இணைந்து கொள்கின்றனர். இப்போராட்டத்தில் அவள் எவ்வாறு வெல்கிறாள் என்பதுடன் கதை முடிகிறது.
# இஞ்சி இடுப்பழகி

## நடிகர்கள்

அனுஷ்கா-சுவிற்றி"சௌந்தர்யா"  
ஆர்யா-அபிஷேக்  
பிரகாஷ் ராஜ்-சைஸ் ஷீரோ நிறுவனர்  
சோனல் சவுகன்-சிம்ரன்  
பவானி கங்கிரெட்டி-ஜோதி  
ஊர்வசி-ராஜேஸ்வரி  
அதிவி சேஷ்-சேகர்  
பிரமானந்தம்-ஆன்ரொயிட் பாபா  
அலி-வொவி  
கோலப்புடி மாருதி ராவோ-மௌலி தாதா  
ராவோ ரமேஷ்-சுவிற்றியின் தந்தை  
தணிகெல்லா பரணி-மருத்துவர்  
பூசனி கிருஷ்ணா முரளி-நிஜாம் நிரஞ்சன்  
மாஸ்டர் பரத்-யாஹு  
**சிறப்புத் தோற்றம் **  
பொவி சிம்ஹா  
ஹன்சிகா மோத்வானி  
ஜீவா  
காஜல் அகர்வால்  
லக்ஷ்மி மஞ்சு  
நாகர்ஜுனா  
ராஜு சுந்தரம்  
ராணா டகுபதி  
ரேவதி  
ஸ்ரீ திவ்யா  
தமன்னா  
சிஜு வில்சன்  
சுதி கொப்பா  
ஜஸ்டின் ஜோன்
# சல்பிலிமைன்

**சல்பிலிமைன்** (*Sulfilimine*) என்பது கந்தகமும் நைட்ரசனும் ஒர் இரட்டைப் பிணைப்பால் பிணைக்கப்பட்டு உருவாகும் ஒரு வகையான வேதிச் சேர்மமாகும். H2S=NH என்ற வாய்ப்பாட்டைக் கொண்ட மூலச் சேர்ம்மான சல்பிலிமைன் பிரதானமாக கருத்தியில் நிலையில் உள்ள சேர்மமாகும். மெத்தில்பீனைல்சல்பாக்சிமைன், S,S-டைபீனைல்சல்பிலிமைன் போன்ற சேர்மங்கள் எளிய எடுத்துக் காட்டுகளாகும்.
:
# சல்பிலிமைன்

## தயாரிப்பு

பெரும்பாலான சல்பிலிமைன்கள் எலக்ட்ரானைத் திரும்பப்பெரும் குழுவுடன் என்-பதிலீடு செய்யப்பட்ட சேர்மங்களாகும். குறிப்பாக இவை தயோ ஈதர்களை ஒரு காரத்தின் முன்னிலையில் குளோரமீன்-டிபோன்ற மின்னணுகவர் அமீன் வினையாக்கிகளுடன் சேர்த்து ஆக்சிசனேற்றம் செய்து தயாரிக்கப்படுகின்றன :  
:R<sub>2</sub>S + ClNHTs → R<sub>2</sub>S=NTs + HCl.  
மின்னணுகவர் கந்தகச் சேர்மங்களுடன் அமீன்களை வினைப்படுத்தி தயாரிப்பது ஒரு மாற்று வழிமுறையாகும். இமிடோசல்போனியம் வினையாக்கிகள் அமீன்களால் தாக்கப்படக்கூடிய "Me2S2+" அயனிகளுக்கு மூலங்களாகச் செயல்படுகின்றன.
# சல்பிலிமைன்

## புரதங்களில் சல்பிலிமைன் பிணைப்புகள்

சல்பிலிமைன் பிணைப்புகள் செல் வெளியில் கொலாசென் IV இழைகளை நிலைப்படுத்துகின்றன . இவை 500 மில்லியன் ஆண்டுகளுக்கு முன்னரே தோன்றியிருக்கலாம் . இப்பிணைப்புகள் ஐதராக்சிலிசின்களையும் மெத்தியோனின் எச்சங்களையும் அடுத்துள்ள பாலிபெப்டைடு இழைகளுடன் சகப்பிணைப்பாகப் பிணைத்து பெரிய கொலாசென் முப்படிகளாக உருவாக்குகின்றன.
# சங்க காலப் புலவர்கள்

பத்துப்பாட்டும் எட்டுத்தொகையும் நமக்குக் கிடைத்துள்ள சங்கநூல்கள். ஆகும். அவற்றில் தற்போது கிடைத்துள்ள சங்கப்பாடல்கள் 2381. அவற்றுள் 2279 பாடல்களுக்கு மட்டுமே அவற்றைப் பாடிய புலவர்களின் பெயர்கள் தெரியவருகின்றன. ஏனைய பாடல்களைப் பாடிய புலவர்களின் பெயர்கள் தெரியவில்லை.  
பத்துப்பாட்டு நூல்கள் தொகுப்பில் உள்ள ஒவ்வொன்றும் தனித்தனி நூல். இந்தத் தொகுப்பு முழுமைக்கும் அவற்றுள் ஒன்றான திருமுருகாற்றுப்படை கடவுள் வாழ்த்தைப் போல முதல் நூலாக வைத்துப் பத்து என்று எண்ணப்பட்டுள்ளது. எட்டுத்தொகை நூல்களில் கடவுள் வாழ்த்துப் பாடல்கள் சேர்க்கப்பட்டுள்ளன. அவை நூல் தொகுக்கப்பட்ட காலத்தில் சேர்க்கப்பட்டவை. அவற்றையும் சேர்த்துதான் இந்த 2381. மொத்தம் உள்ள பாடல்களில் ஆசிரியர் பெயர் தெரிந்த 2279 பாடல்களைப் பாடிய புலவர்கள் 475 பேர்.  
இந்தச் செய்திகள் சங்க இலக்கியம் பாட்டும் தொகையும் நூலின் இறுதியில் சிறப்புப்பெயர் அகராதி என்னும் தலைப்பின் கீழ்த் தரப்பட்டுள்ள பெயர்ப்பட்டியலிலிருந்து தொகுக்கப்பட்டு உரிய பாடல்களை ஒப்புநோக்கி இந்தக் கட்டுரை உருவாக்கப்பட்டுள்ளது. இந்தப் புலவர்களின் பெயர்கள் அகர வரிசையில் பின்வருமாறு தொகுத்துத் தரப்பட்டுள்ளன  
மேலும் சங்கநூல் சொல்லடைவு என்னும் நூலிலிருந்து ஒவ்வொரு சொல்லும் ஒப்புநோக்கப்பட்டுள்ளன.
# சங்க காலப் புலவர்கள்

## தொகுப்பின் சீர்மை

இந்தத் தொகுப்பு சங்க காலப் புலவர்களை முதலில் அகரவரிசைப் படுத்திய சு. வையாபுரிப்பிள்ளை தொகுப்பினைப் பின்பற்றியது. இதனை வழிமொழிந்து சில மாற்றங்களைக் காட்டும் தொகுப்பு ஒன்று உள்ளது.
# சங்க காலப் புலவர்கள்

## தொகுப்பின் சீர்மை

### எண்ணிக்கைச் சிக்கல்கள்

நற்றிணை ராஜம் பதிப்பு இத்தொகைநூல் பாடல்களைப் பாடிய புலவர்களின் எண்ணிக்கை 192 என்று காட்டுகிறது. வையாபுரிப்பிள்ளை 175 என்று குறிப்பிடுகிறார். பின்னத்தூர் நாராயணசாமி ஐயர் பதிப்பும் 175 எனக் காட்டுகிறது. இந்த வேறுபாடுகளுக்குக் காரணம் ஒருசில புலவர்களின் பெயர்களுக்கு உள்ள அடைமொழிகள் வேறுபட்டிருப்பதே.  
மாங்குடி மருதன், மாங்குடி கிழார் என்று குறிப்பிடப்பட்டுள்ள புலவர்கள் வெவ்வேறு புலவர்கள் என்றும், ஈழத்துப் பூதன் தேவன், மதுரை ஈழத்துப் பூதன் தேவன் என்று குறிப்பிடப்பட்டுள்ள புலவர்கள் வெவ்வேறு புலவர்கள் என்றும் ராஜம் முதல் பதிப்பு கொண்டதே ஆகும்.  
மேலும் புலவர் பெயர்களில் காணப்படும் பாட வேறுபாடுகளும் காரணமாகும். குறுந்தொகை 79 ஆம் பாடலைப் பாடிய புலவர் பெயர் குடவாயில் கீரனத்தன் என்றும், குடவாயில் கீரத்தனார் என்றும் உள்ளன. குறுந்தொகை 131 ஆம் பாடலைப் பாடிய புலவர் பெயர் ஓரேர் உழவன் என்பதற்குப் பதிலாக நக்கீரன் என்றும், குறுந்தொகை 315 ஆம் பாடலைப் பாடிய புலவர் பெயர் மதுரை வேளாத்தத்தன் என்பதற்குப் பதிலாக தும்பிசேர் கீரனார் என்றும் பதிப்புகள் புலவர் பெயர்களை மாறுபாடுகளுடன் காட்டுகின்றன.  
“மாங்குடி மருதன் தலைவன் ஆக … புலவர் பாடா வரைக என் நிலவரை” எனப் பாண்டியன் தலையாலங்கானத்துச் செருவென்ற நெடுஞ்செழியன் பாட்டு குறிப்பிடுவதிலிருந்து அவனைப் பாடிய மாங்குடி மருதன், மாங்குடி கிழார் ஆகிய இருவரும் ஒருவரே எனத் தெளிவாகிறது.  
இவ்வாறு விளக்கி ராஜம் பதிப்பு வையாபுரிப்பிள்ளை பதிப்பை வழிமொழிவதால் அப்பதிப்பு காட்டிய அகரவரிசை இங்குப் பின்பற்றப்பட்டுள்ளது.  
அகம், புறம், நற்றிணை, குறுந்தொகை ஆகிய நானூற்றுத் தொகுப்பு-நூல்கள் காட்டும் புலவர் பெயர்களில் உள்ள இந்தச் சிக்கல்களே அன்றிக் கலித்தொகைப் பாடல்களைப் பாடிய புலவர் பெயர்களிலும் சிக்கல்கள் உள்ளன. இதில் உள்ள பாடல்கள் ஒரே புலவரால் பாடப்பட்டவை என்னும் கருத்துடன் ராஜம் பதிப்பு அவர்களின் பெயர்களைக் குறிப்பிடாமல் ஒதுக்கியுள்ளமை கருதத் தக்கது.
# சங்க காலப் புலவர்கள்

## அகர வரிசைப்படி சங்கப் புலவர்கள்

- அ | ஆ | இ | ஈ | உ | ஊ | எ | ஐ | ஒ | ஓ | ஔ
- க | கா | கி | கீ | கு | கூ | கெ | கே | கொ | கோ
- ச | சா | சி | சீ | செ | சே | சோ
- த | தா | தி | தீ | து | தூ | தே | தொ
- ந | நா | நி | நெ | நொ | நோ
- ப | பா | பி | பு | பூ | பெ | பே | பொ | போ
- ம | மா | மி | மீ | மு | மூ | மை | மோ
- வ | வா | வி | வீ | வெ | வே
# சங்க காலப் புலவர்கள்

## அகர வரிசைப்படி சங்கப் புலவர்கள்

### அ

1. அகம்பன் மாலாதனார் \ பாடல் 1
1. அஞ்சியத்தை மகள் நாகையார் \ பாடல் 1
1. அஞ்சில் அஞ்சியார் \ பாடல் 1
1. அஞ்சில் ஆந்தையார் \ பாடல் 2
1. அடைநெடுங் கல்வியார் \ பாடல் 3
1. அணிலாடு முன்றிலார் \ பாடல் 1
1. அண்டர் மகன் குறுவழுதியார் \ பாடல் 4
1. அதியன் விண்ணத்தனார் \ பாடல் 1
1. அந்தி இளங்கீரனார் \ பாடல் 1
1. அம்மூவனார் \ பாடல் 127
1. அம்மெய்யன் நாகனார் \ பாடல் 1
1. அரிசில் கிழார் \ பாடல் 18
1. அல்லங் கீரனார் \ பாடல் 1
1. அழிசி நச்சாத்தனார் \ பாடல் 1
1. அள்ளூர் நன்முல்லையார் \ பாடல் 11
1. அறிவுடை நம்பி \ பாடல் 4
# சங்க காலப் புலவர்கள்

## அகர வரிசைப்படி சங்கப் புலவர்கள்

### ஆ

1. ஆசிரியன் பெருங்கண்ணன் \ பாடல் 1
1. ஆடுதுறை மாசாத்தனார் \ பாடல் 1
1. ஆதிமந்தி \ பாடல் 1
1. ஆரிய அரசன் யாழ்ப் பிரம தத்தன் \ பாடல் 1
1. ஆர்க்காடு கிழார் மகனார் வெள்ளைக்கண் அத்தனார் \ பாடல் 1
1. ஆலங்குடி வங்கனார் \ பாடல் 7
1. ஆலத்தூர் கிழார் \ பாடல் 7
1. ஆலம்பேரி சாத்தனார் \ பாடல் 8
1. ஆலியார் \ பாடல் 1
1. ஆவூர் கிழார் \ பாடல் 1
1. ஆவூர்கிழார் மகனார் கண்ணனார் \ பாடல் 1
1. ஆவூர்க் காவிதிகள் சாதேவனார் \ பாடல் 2
1. ஆவூர் மூலங்கிழார் \ பாடல் 11
# சங்க காலப் புலவர்கள்

## அகர வரிசைப்படி சங்கப் புலவர்கள்

### இ

1. இடைக்கழிநாட்டு நல்லூர் நத்தத்தனார் \ சிறுபாண் ஆற்றுப்படை
1. இடைக்காடனார் \ பாடல் 10
1. இடைக்குன்றூர் கிழார் \ பாடல் 4
1. இடையன் சேந்தன் கொற்றனார் \ பாடல் 1
1. இடையன் நெடுங்கீரனார் \ பாடல் 1
1. இம்மென் கீரனார் \ பாடல் 1
1. இரணியமுட்டத்துப் பெருங்குன்றூர்ப் பெருங்கௌசிகனார் \ மலைபடுகடாம் (கூத்தர் ஆற்றுப்படை)
1. இருங்கோன் ஒல்லையாயன் செங்கண்ணனார் \ பாடல் 1
1. இருந்தையூர்க் கொற்றன் புலவன் \ பாடல் 1
1. இரும்பிடர்த் தலையார் \ பாடல் 1
1. இளங் கீரந்தையார் \ பாடல் 1
1. இளங் கீரனார் \ பாடல் 16
1. இள நாகனார் \ பாடல் 3
1. இளந் திரையன் \ பாடல் 4
1. இளந் தேவனார் \ பாடல் 4
1. இளம்புல்லூர்க் காவிதி \ பாடல் 1
1. இளம்பூதனார் \ பாடல் 1
1. இளம்பெருவழுதி \ பாடல் 2
1. இளம்போதியார் \ பாடல் 1
1. இளவெயினனார் \ பாடல் 1
1. இறங்குகுடிக் குன்றநாடன் \ பாடல் 1
1. இறையனார் \ பாடல் 1
1. இனிசந்த நாகனார் \ பாடல் 1
# சங்க காலப் புலவர்கள்

## அகர வரிசைப்படி சங்கப் புலவர்கள்

### ஈ

1. ஈழத்துப் பூதன்தேவனார் \ பாடல் 7
# சங்க காலப் புலவர்கள்

## அகர வரிசைப்படி சங்கப் புலவர்கள்

### உ

1. உகாய்க்குடி கிழார் \ பாடல் 1
1. உக்கிரப் பெருவழுதி \ பாடல் 2
1. உமட்டூர் கிழார் மகனார் பரங்கொற்றனார் \ பாடல் 1
1. உம்பற்காட்டு இளங்கண்ணனார் \ பாடல் 1
1. உருத்திரனார் \ பாடல் 1
1. உலோச்சனார் \ பாடல் 35
1. உவர்க்கண்ணூர்ப் புல்லங்கீரனார் \ பாடல் 1
1. உழுந்தினைம் புலவர் \ பாடல் 1
1. உறையனார் \ பாடல் 1
1. உறையூர் இளம்பொன் வாணிகனார் \ பாடல் 1
1. உறையூர் ஏணிச்சேரி முடமோசியார் \ பாடல் 13
1. உறையூர்க் கதுவாய்ச் சாத்தனார் \ பாடல் 1
1. உறையூர்ச் சல்லியங் குமரனார் \ பாடல் 1
1. உறையூர்ச் சிறுகந்தனார் \ பாடல் 1
1. உறையூர்ப் பல்காயனார் \ பாடல் 1
1. உறையூர் மருத்துவன் தாமோதரனார் \ பாடல் 5
1. உறையூர் முதுகண்ணன் சாத்தனார் \ பாடல் 6
# சங்க காலப் புலவர்கள்

## அகர வரிசைப்படி சங்கப் புலவர்கள்

### ஊ

1. ஊட்டியார் \ பாடல் 2
1. ஊண்பித்தை \ பாடல் 1
1. ஊன்பொதி பசுங்குடையார் \ பாடல் 4
# சங்க காலப் புலவர்கள்

## அகர வரிசைப்படி சங்கப் புலவர்கள்

### எ

1. எயிற்றியனார் \ பாடல் 1
1. எயினந்தையார் \ பாடல் 1
1. எருக்காட்டூர்த் தாயங்கண்ணனார் \ பாடல் 1
1. எருமை வெளியனார் \ பாடல் 3
1. எருமை வெளியனார் மகனார் கடலனார் \ பாடல் 1
1. எழூஉப்பன்றி நாகன் குமரனார் \ பாடல் 2
# சங்க காலப் புலவர்கள்

## அகர வரிசைப்படி சங்கப் புலவர்கள்

### ஐ

1. ஐயாதிச் சிறு வெண்டேரையார் \ பாடல் 1
1. ஐயூர் முடவனார் \ பாடல் 10
1. ஐயூர் மூலங்கிழார் \ பாடல் 1
# சங்க காலப் புலவர்கள்

## அகர வரிசைப்படி சங்கப் புலவர்கள்

### ஒ

1. ஒக்கூர் மாசாத்தனார் \ பாடல் 2
1. ஒக்கூர் மாசாத்தியார் \ பாடல் 8
1. ஒருசிறைப் பெரியனார் \ பாடல் 3
1. ஒரூஉத்தனார் \ பாடல் 1
1. ஒல்லையூர் தந்த பூதப்பாண்டியன் \ பாடல் 2
# சங்க காலப் புலவர்கள்

## அகர வரிசைப்படி சங்கப் புலவர்கள்

### ஓ

1. ஓதஞானி \ பாடல் 2
1. ஓதலாந்தையார் \ பாடல் 103
1. ஓரம்போகியார் \ பாடல் 110
1. ஓரிற்பிச்சையார் \ பாடல் 1
1. ஓரேர் உழவர் \ பாடல் 1
# சங்க காலப் புலவர்கள்

## அகர வரிசைப்படி சங்கப் புலவர்கள்

### ஔ

1. ஔவையார் \ பாடல் 59
# சங்க காலப் புலவர்கள்

## அகர வரிசைப்படி சங்கப் புலவர்கள்

### க

1. கங்குல் வெள்ளத்தார் - பாடல் 1
1. கச்சிப்பேட்டு இளந்தச்சனார் - பாடல் 1
1. கச்சிப்பேட்டுக் காஞ்சிக் கொற்றனார் - பாடல் 2
1. கச்சிப்பேட்டுப் பெருந்தச்சனார் - பாடல் 2
1. கடம்பனூர்ச் சாண்டிலியன் - பாடல் 1
1. கடலூர்ப் பல்கண்ணனார் - பாடல் 1
1. கடியலூர் உருத்திரங்கண்ணனார் - பாடல் 4
1. கடுந்தொடைக் காவினார் - பாடல் 1
1. கடுந்தோட் கரவீரன் - பாடல் 1
1. கடுவன் இளமள்ளனார் - பாடல் 1
1. கடுவன் இளவெயினனார் - பாடல் 3
1. கடுவன் மள்ளனார் - பாடல் 4
1. கணக்காயன் தத்தனார் - பாடல் 1
1. கணியன் பூங்குன்றனார் - பாடல் 2
1. கண்ணகனார் - பாடல் 2
1. கண்ணகாரன் கொற்றனார் - பாடல் 1
1. கண்ணங் கொற்றனார் - பாடல் 1
1. கண்ணம் புல்லனார் - பாடல் 2
1. கண்ணனார் - பாடல் 2
1. கதக் கண்ணனார் - பாடல் 2
1. கதப் பிள்ளையார் - பாடல் 5
1. கந்தரத்தனார் - பாடல் 8
1. கபிலர் - பாடல் 235
1. கயத்தூர் கிழார் - பாடல் 1
1. கயமனார் - பாடல் 23
1. கருங்குழல் ஆதனார் - பாடல் 2
1. கரும்பிள்ளைப் பூதனார் - பாடல் 1
1. கருவூர் கிழார் - பாடல் 1
1. கருவூர்க் கண்ணம்பாளனார் - பாடல் 3
1. கருவூர்க் கந்தப்பிள்ளைச் சாத்தனார் - பாடல் 3
1. கருவூர்க் கலிங்கத்தார் - பாடல் 1
1. கருவூர்க் கோசனார் - பாடல் 1
1. கருவூர்ச் சேரமான் சாத்தன் - பாடல் 1
1. கருவூர் நன்மார்பனார் - பாடல் 1
1. கருவூர்ப் பவுத்திரனார் - பாடல் 1
1. கருவூர்ப் பூதஞ்சாத்தனார் - பாடல் 1
1. கருவூர்ப் பெருஞ்சதுக்கத்துப் பூத நாதனார் - பாடல் 1
1. கல்பொரு சிறுநுரையார் - பாடல் 1
1. கல்லாடனார் - பாடல் 14
1. கவைமகன் - பாடல் 1
1. கழாத்தலையார் - பாடல் 6
1. கழார்க் கீரன் எயிற்றியனார் - பாடல் 1
1. கழார்க் கீரன் எயிற்றியார் - பாடல் 8
1. கழைதின் யானையார் - பாடல் 1
1. கள்ளிக்குடிப் பூதம் புல்லனார் - பாடல் 1
1. கள்ளில் ஆத்திரையனார் - பாடல் 3
# சங்க காலப் புலவர்கள்

## அகர வரிசைப்படி சங்கப் புலவர்கள்

### கா

1. காக்கை பாடினிடியார் நச்செள்ளையார் - பாடல் 12
1. காசிபன் கீரன் - பாடல் 1
1. காட்டூர் கிழார் மகனார் கண்ணனார் - பாடல் 1
1. காப்பியஞ் சேந்தனார் - பாடல் 1
1. காப்பியாற்றுக் காப்பியனார் - பாடல் 10
1. காமஞ்சேர் குளத்தார் - பாடல் 1
1. காரி கிழார் - பாடல் 1
1. காலெறி கடிகையார் - பாடல் 1
1. காவட்டனார் - பாடல் 2
1. காவற்பெண்டு - பாடல் 1
1. காவல் முல்லைப் பூதனார் - பாடல் 8
1. காவிரிப் பூம்பட்டினத்துக் கந்தரத்தனார் - பாடல் 1
1. காவிரிப் பூம்பட்டினத்துக் காரிக் கண்ணனார் - பாடல் 10
1. காவிரிப் பூம்பட்டினத்துச் செங்கண்ணனார் - பாடல் 3
1. காவிரிப் பூம்பட்டினத்துச் சேந்தன் கண்ணனார் - பாடல் 1
1. காவிரிப் பூம்பட்டினத்துப் பொன்வாணிகனார் மகனார் நப்பூதனார் - பாடல் 1
# சங்க காலப் புலவர்கள்

## அகர வரிசைப்படி சங்கப் புலவர்கள்

### கி

1. கிடங்கில் காவிதிக் கீரங்கண்ணனார் - பாடல் 1
1. கிடங்கில் காவிதிப் பெருங்கொற்றனார் - பாடல் 1
1. கிடங்கில் குலபதி நக்கண்ணனார் - பாடல் 1
1. கிள்ளிமங்கலங் கிழார் - பாடல் 4
1. கிள்ளிமங்கலங்கிழார் மகனார் சேரகோவனார் - பாடல் 1
# சங்க காலப் புலவர்கள்

## அகர வரிசைப்படி சங்கப் புலவர்கள்

### கீ

1. கீரங்கீரனார் - பாடல் 1
1. கீரந்தையார் - பாடல் 1
# சங்க காலப் புலவர்கள்

## அகர வரிசைப்படி சங்கப் புலவர்கள்

### கு

1. குடபுலவியனார் - பாடல் 2
1. குடவாயிற் கீரத்தனார் - பாடல் 18
1. குட்டுவன் கண்ணனார் - பாடல் 1
1. குட்டுவன் கீரனார் - பாடல் 1
1. குண்டுகட் பாலியாதனார் - பாடல் 2
1. குதிரைத் தறியனார் - பாடல் 1
1. குப்பைக் கோழியார் - பாடல் 1
1. குமட்டூர்க் கண்ணனார் - பாடல் 10
1. குமுழி ஞாழலார் நப்பசலையார் - பாடல் 1
1. குழற்றத்தனார் - பாடல் 1
1. குளம்பனார் - பாடல் 1
1. குளம்பா தாயனார் - பாடல் 1
1. குறமகள் இளவெயினி - பாடல் 1
1. குறமகள் குறியெயினி - பாடல் 1
1. குறியிறையார் - பாடல் 1
1. குறுங்கீரனார் - பாடல் 1
1. குறுங்குடி மருதனார் - பாடல் 2
1. குறுங்கோழியூர் கிழார் - பாடல் 3
1. குன்றம் பூதனார் - பாடல் 2
1. குன்றியனார் - பாடல் 10
1. குன்றூர் கிழார் மகனார் - பாடல் 2
# சங்க காலப் புலவர்கள்

## அகர வரிசைப்படி சங்கப் புலவர்கள்

### கூ

1. கூகைக் கோழியார் - பாடல் 1
1. கூடலூர் கிழார் - பாடல் 4
1. கூடலூர்ப் பல்கண்ணனார் - பாடல் 1
1. கூவன்மைந்தன் - பாடல் 1
1. கூற்றங் குமரனார் - பாடல் 1
# சங்க காலப் புலவர்கள்

## அகர வரிசைப்படி சங்கப் புலவர்கள்

### கே

1. கேசவனார் - பாடல் 1
# சங்க காலப் புலவர்கள்

## அகர வரிசைப்படி சங்கப் புலவர்கள்

### கொ

1. கொடிமங்கலத்து வாதுளி நற்சேந்தனார் - பாடல் 2
1. கொட்டம்பலவனார் - பாடல் 1
1. கொல்லன் அழிசி - பாடல் 4
1. கொல்லிக் கண்ணன் - பாடல் 1
1. கொள்ளம்பக்கனார் - பாடல் 1
1. கொற்றங் கொற்றனார் - பாடல் 2